B：唉，你話去旅行，好換乾淨嗰啲魚缸啲水喇。咁污糟。嗱去十日、八日啫嗎。
B: Aaiq, neiq waah heoi leoiqhangx, hour wunh gonjzengh gor dij yvxgongj dij seoir laaj. Gam wujzouj. Laax heoi saph yath 、 baat yath zej maa.
A：噉你唔叫工人睇住啲魚嚹喎。啊你啲魚都幾靚吖。咁大個金魚缸換水好辛苦𡃉喎。
A: Gamr neiq mx giu gungjyanx tair zvh dij yvr laa wo. Aa neiq dij yvr douj geir leng aaj. Gam daaih go gamjyvxgongj wunh seoir hour sanjfur gaa wo.
B：噉又係嚹。鬼叫你鍾意養魚咩。我呀，細路哥呀，六、七歲就養𡃉嚹。養咗幾十年嚹。咪話唔話你聽啊。
B: Gamr yauh haih laa. Gwair giu neiq zungjyi yoengq yvr mej. Ngoq aax, sailouhgoj aax, lukh 、 catj seoi zauh yoengq gaa laa. Yoengqzor geir saph ninx laa. Maiq waah mx waah neiq tengj aa.
A：噉你覺得養魚有乜嘢咁好唧？
A: Gamr neiq gokdakj yoengq yvr yauq matjyeq gam hour zekj?
B：嘿！養魚，養魚好玩吖嗎。冇嘢做咪養下魚囖。
B: Hei! Yoengq yvr, yoengq yvr hourwaanr aaj maa. Mouq yeq zouh maih yoengq haaq yvr loj.
A：噉又係啫。放咗工返來睇下啲魚都幾舒服𡃉喎。
A: Gamr yauh haih zej. Fongzor gungj faanj loix tair haaq dij yvr douj geir svjfukh gaa wo.
B：噉又梗係喇。嗰啲乜嘢心理學家呀？嗰啲寫字樓呀？啊！商業社會裏邊嗰啲辦工室裏邊啲老細啊。專登都養返缸魚等啲…
B: Gamr yauh gangrhaih laaj. Gor dij matjyeq samjleiqhokh gaaj aax? Gor dij serzihlaux aax? Aa! Soengjyiph seqwuir leoiqbinh gor dij baanhgungjsatj leoiqbinh dij louqsai aa. Zvnjdangj douj yoengq faanj gongj yvr dangr dij …
A：風水好吖嗎。
A: Fungjseoir hour aaj maa.
B：唔係。等啲員工睇下 / 睇下缸魚relax下。唔使成日咁緊張，吓。回歸大自然嚹。
B: Mxhaih. Dangr dij yvnxgungj tair haaq / tair haaq gongj yvr relax haaq. Mxsair sengxyath gam ganrzoengj, haar. Wuixgwaij daaihzihyinx laa.
A：噉唔係成日睇住啲魚，做嘢都做得唔專心嘅咩？
A: Gamr mxhaih sengxyath tair zvh dij yvr, zouh yeq douj zouh dakj mx zvnjsamj ge mej?
B：嘿！做嘢睇住啲魚咩？真係！噉有陣時，喀，休息嗰陣時，噉咪望下啲魚吖嗎。好過 / 好過做乜喇，係唔係？
B: Hei! Zouh yeq tair zvh dij yvr mej? Zanjhaih! Gamr yauq zanhsix, haakh, yaujsikj gor zanhsix, gamr maih mongh haaq dij yvr aaj maa. Hour gwo / hour gwo zouh matj laaj, haih mx haih?
A：係唔係真𡃉？真係？
A: Haih mx haih zanj gaa? Zanjhaih?
B：梗係真𡃉喇。
B: Gangrhaih zanj gaa laaj.
A：跟住專登養缸魚。
A: Ganjzvh zvnjdangj yoengq gongj yvr.
B：唔係。嗰日睇報紙講𡃉咋。唔知講乜嘢，唔係講香港啊，（係）外國𠻹啊。
B: Mxhaih. Gor yath tair bouzir gongr gaa zaa. Mx zij gongr matjyeq, mxhaih gongr Hoengjgongr aa, ( haih ) ngoihgwok timj aa.
A：噉我諗香港都冇𡃉嚹。
A: Gamr ngoq namr Hoengjgongr douj mouq gaa laa.
B：香港都冇𡃉嚹。
B: Hoengjgongr douj mouq gaa laa.
A：噉我諗香港好少噉。香港啲人咁市儈。點會養缸魚俾你哋啲員工睇吖？
A: Gamr ngoq namr Hoengjgongr hour siur gamr. Hoengjgongr dij yanx gam sirkuir. Dimr wuiq yoengq gongj yvr beir neiqdeih dij yvnxgungj tair aaj?
B：嘿，我舊陣時養，細路哥養魚嗰陣時呀，我去買魚啊，你知唔知啲魚舖俾啲乜嘢幫你裝住條魚拎返屋企𡃉？
B: Hei, ngoq gauhzanhsix yoengq, sailouhgoj yoengq yvr gor zanhsix aax, ngoq heoi maaiq yvr aa, neiq zij mx zij dij yvr pour beir dij matjyeq bongj neiq zongj zvh tiux yvr lingj faanj ukjkeir gaa?
A：俾乜嘢啊？
A: Beir matjyeq aa?
B：吓？
B: Haar?
A：俾乜嘢啊？
A: Beir matjyeq aa?
B：而家呢就攞個膠袋袋住佢，打啲氧氣俾你吖，你拎返屋企喇。舊陣時呀。
B: Yixgaaj nej zauh lor go gaaujdoir doih zvh keoiq, daar dij yoengqhei beir neiq aaj, neiq lingj faanj ukjkeir laaj. Gauhzanhsix aax.
A：唔係嘅咩？
A: Mxhaih ge mej?
B：唔係𡃉。嗰陣時呀，五幾年呀？六幾年啊真係。嗰啲魚舖攞嗰啲罐頭嘜來裝魚俾你𡃉。
B: Mxhaih gaa. Gor zanhsix aax, ngq geir ninx aax? Lukh geir ninx aa zanjhaih. Gor dij yvxpour lor gor dij guntaur makj laix zongj yvr beir neiq gaa.
A：罐頭嘜？
A: Guntaur makj?
B：咧，開個罐頭呢。攞咗嗰啲嘢咪剩返個空罐囖。
B: Ler, hoij go guntaur nej. Lorzor gor dij yeq maih zingh faanj go hungjgun loj.
A：噉 / 噉 / 噉冇氧氣𡃉喎？
A: Gamr / gamr / gamr mouq yoengqhei gaa wo?
B：噉又噉又攞啲水裝住你哩條魚囖。嗰陣時啲魚多數都係細細條𡃉啫。
B: Gamr yauh gamr yauh lor dij seoir zongj zvh neiq nij tiux yvr loj. Gor zanhsix dij yvr dojsou douj haih saisai tiux gaa zej.
A：冇咁大條。
A: Mouq gam daaih tiux.
B：啲金魚仔啊，黑魔利啊，吓。嗰啲紅劍啊。我細個嗰四間吖。
B: Dij gamjyvr zair aa, haakjmojleir aa, haar. Gor dij hungxgim aa. Ngoq saigo gor sei gaanj aaj.
A：喔，我知嚹。係咪火車站，旺角火車站嗰度啊？
A: Oj, ngoq zij laa. Haih maih forcejzaamh, wonghgok forcejzaamh gor douh aa?
B：唔係火車站𡃉嚹。嗰陣時嗰啲嗰陣時都未有火車站嚹啩？嗰陣時係嗰啲魚舖仔幾缸魚𡃉啫嗎，咓。
B: Mxhaih forcejzaamh gaa laa. Gor zanhsix gor dij gor zanhsix douj meih yauq forcejzaamh laa gwaa? Gor zanhsix haih gor dij yvr pour zair geir gongj yvr gaa zej maa, aaq.
A：係咩？
A: Haih mej?
B：係啊。
B: Haih aa.
A：好貴𡃉喎啲魚。有啲魚呀，成 / 我知道成幾千蚊一條啊。
A: Hour gwai gaa wo dij yvr. Yauq dij yvr aax, sengx / ngoq zijdou sengx geir cinj manj yatj tiux aa.
B：而家呀？而家又梗係喇。而家個個都識做生意吖嗎。揾埋晒嗰啲奇形怪狀嗰啲魚，喀。
B: Yixgaaj aax? Yixgaaj yauh gangrhaih laaj. Yixgaaj gogo douj sikj zouh saangjyi aaj maa. Wanr maaix saai gor dij keixyingx-gwaaizongh gor dij yvr, haakh.
A：噉你最鍾意乜嘢魚啊？
A: Gamr neiq zeoi zungjyi matjyeq yvr aa?
B：嘿！我乜嘢魚都鍾意𡃉其實。養十缸、八缸，我哋都得𠸏真係。
B: Hei! Ngoq matjyeq yvr douj zungjyi gaa keixsath. Yoengq saph gongj 、 baat gongj, ngoqdeih douj dakj ger zanjhaih.
A：好辛苦𡃉喎噉養。朝朝換水好辛苦。
A: Hour sanjfur gaa wo gamr yoengq. Ziujziuj wunh seoir hour sanjfur.
B：噉你鍾意就得𡃉喇。
B: Gamr neiq zungjyi zauh dakj gaa laaj.
A：噉又係鍾意就得𡃉喇。
A: Gamr yauh haih zungjyi zauh dakj gaa laaj.
B：我舊陣時呢真係真係○乜嘢魚都養過嚹。我乜嘢魚都 / 都覺得佢有佢嘅特別𠸏。喀，如果你普通養啲魚嘅，最緊要你又佈置好個魚缸。望落去真係好似水底噉。你望埋去呢就好舒服嘅。有啲水草啊，有啲石啊，噉樣。
B: Ngoq gauhzanhsix nej zanjhaih zanjhaih # matjyeq yvr douj yoengq gwo laa. Ngoq matjyeq yvr douj / douj gokdakj keoiq yauq keoiq ge dakhbith ger. Haakh, yvxgwor neiq pourtungj yoengq dij yvr ge, zeoi ganryiu neiq yauh bouzi hour go yvxgongj. Mongh lokh heoi zanjhaih hourciq seoirdair gamr. Neiq mongh maaix heoi nej zauh hour svjfukh ge. Yauq dij seoircour aa, yauq dij sekh aa, gamryoengr.
A：噉我都好鍾意養魚嘅。不過一諗起又要換水喇，又要打理佢喇。
A: Gamr ngoq douj hour zungjyi yoengq yvr ge. Batjgwo yatj namr heir yauh yiu wunh seoir laaj, yauh yiu daarleiq keoiq laaj.
B：ei，噉咪好囖你而家。我幫你整好俾你睇嚹。噉你重想點樣？
B: ei, gamr maih hour loj neiq yixgaaj. Ngoq bongj neiq zingr hour beir neiq tair laa. Gamr neiq zungh soengr dimryoengr?
A：噉我都冇乜所謂嘅。我養 / 養唔養都冇乜所謂嘅。不過可能我冇你咁鍾意，所以就 / 哎吔，而家諗起咁辛苦，我就，哎，寧願唔養嚹。
A: Gamr ngoq douj mouq matj sorwaih ge. Ngoq yoengq / yoengq mx yoengq douj mouq matj sorwaih ge. Batjgwo hornangx ngoq mouq neiq gam zungjyi, soryiq zauh / aijyaa, yixgaaj namr heir gam sanjfur, ngoq zauh, aij, ningxyvnr mx yoengq laa.
A：其實缸魚都幾好啊。我都幾鍾意屋企有缸魚。
A: Keixsath gongj yvr douj geir hour aa. Ngoq douj geir zungjyi ukjkeir yauq gongj yvr.
B：我養過嗰啲七彩神仙呀。養 / 養咗好多條啊。幾十條都養過嚹。
B: Ngoq yoengq gwo gor dij catjcoir sanxsinj aax. Yoengq / yoengqzor hour doj tiux aa. Geir saph tiux douj yoengq gwo laa.
A：我睇見你養又辛苦嚹。養嗰啲七彩神仙。
A: Ngoq tairgin neiq yoengq yauh sanjfur laa. Yoengq gor dij catjcoir sanxsinj.
B：我見嗰啲書話可以養到生仔嗎。我咪去，去試下囖。即係起碼養（咗）幾十條喇。終歸都試到。
B: Ngoq gin gor dij svj waah horyiq yoengq dou saangj zair gaaj maa. Ngoq maih heoi, heoi si haaq loj. Zikjhaih heirmaaq yoengq ( zor ) geir saph tiux laaj. Zungjgwaij douj si dour.
A：我記得。你揾啲報紙包實晒個金魚缸吖嗎。
A: Ngoq geidakj. Neiq wanr dij bouzir baauj sath saai go gamjyvxgongj aaj maa.
B：（好彩）都生到，都生到一、兩次。都養大嗰啲細嘅。嘿，好多人喺屋企養哩啲魚拎出來賣𡃉。
B: ( hourcoir ) douj saangj dour, douj saangj dour yatj 、 loengq ci. Douj yoengq daaih gor dij sai ge. Hei, hour doj yanx hair ukjkeir yoengq nij dij yvr lingj ceotjlaix maaih gaa.
A：係咩？
A: Haih mej?
B：係啊。
B: Haih aa.
A：搦出來賣？屋企養？
A: Nikj ceotjlaix maaih? Ukjkeir yoengq?
B：係啊。佢（多數）養到，生到呢，養大啲呢。一生一竇出來就幾百條嗎。
B: Haih aa. Keoiq ( dojsou ) yoengq dour, saangj dour nej, yoengq daaih dij nej. Yatj saangj yatj dau ceotjlaix zauh geir baak tiux gaaj maa.
A：啊嗰陣時你點解唔拎出去金魚舖賣？
A: Aa gor zanhsix neiq dimrgaair mx lingj ceotj heoi gamjyvx pour maaih?
B：（）拎出來。嘿，我嗰啲業餘啫。我（都）唔係，我又唔識得人。你拎去賣俾人噉樣，你要有窿路先至得𠿪。好多人好麻煩𡃉。我都送晒俾人嚹。算喇。我啲一生生幾百條。你養佢幾個月拎出去賣呀。幾廿蚊一條，都唔知幾發啊。
B: ( ) lingj ceotjlaix. Hei, ngoq gor dij yiphyvx zej. Ngoq ( douj ) mxhaih, ngoq yauh mx sikj dakj yanx. Neiq lingj heoi maaih beir yanx gamryoengr, neiq yiu yauq lungjlouh sinjzi dakj gaar. Hour doj yanx hour maaxfaanx gaa. Ngoq douj sung saai beir yanx laa. Svn laaj. Ngoq dij yatj saangj saangj geir baak tiux. Neiq yoengq keoiq geir go yvth lingj ceotj heoi maaih aax. Geir yaah manj yatj tiux, douj mx zij geir faat aa.
A：嘩，真係。搦出去賣，五千蚊一條都有啊嗰啲七彩神仙。
A: Waa, zanjhaih. Nikj ceotj heoi maaih, ngq cinj manj yatj tiux douj yauq aa gor dij catjcoir sanxsinj.
B：哦嗰啲你養到大嗰啲，好靚嗰啲，就幾千蚊一對。
B: O gor dij neiq yoengq dou daaih gor dij, hour leng gor dij, zauh geir cinj manj yatj deoi.
A：不過有啲養乜嘢乜野，乜野龍啊嗰啲？
A: Batjgwo yauq dij yoengq matjyeq matjyeq, matjyeq lungx aa gor dij?
B：我知道養乜嘢，龍吐珠啊（嗰啲魚）吖嗎。嗰啲魚呢…
B: Ngoq zijdou yoengq matjyeq, lungxtouzvj aa ( gor dij yvr ) aaj maa. Gor dij yvr nej …
A：（好似）龍吐珠我覺得，我覺得佢 / 佢 / ○佢個樣殺氣好犀利啊。
A: ( hourciq ) lungxtouzvj ngoq gokdakj, ngoq gokdakj keoiq / keoiq / # keoiq go yoengr saathei hour saijleih aa.
B：噉又係。不過有啲人鍾意𠸏。有啲人啊貪佢夠大條呢。
B: Gamr yauh haih. Batjgwo yauq dij yanx zungjyi ger. Yauq dij yanx aa taamj keoiq gau daaih tiux nej.
A：但係而家睇睇下呢，都覺得都幾靚𠸏。睇真啲又幾靚。
A: Daanhhaih yixgaaj tair tair haaq nej, douj gokdakj douj geir leng ger. Tair zanj dij yauh geir leng.
B：龍吐珠有一好。好長命。就養好耐都得。
B: Lungxtouzvj yauq yatj hour. Hour coengxmengh. Zauh yoengq hour noih douj dakj.
A：粗養啲囖。
A: Couj yoengq dij loj.
B：即係你唔使成日驚佢死咗，又要買過第二啲魚囖。其實就養龍吐珠啊，養錦鯉啊，嗰啲又好經濟𠸏。
B: Zikjhaih neiq mxsair sengxyath gengj keoiq seirzor, yauh yiu maaiq gwo daih yih dij yvr loj. Keixsath zauh yoengq lungxtouzvj aa, yoengq gamrleiq aa, gor dij yauh hour gingjzai ger.
A：錦鯉都幾好。
A: Gamrleiq douj geir hour.
B：嗰啲魚，嗰啲魚，就算買返來係貴嘅，但係你可以養好耐嗎。佢根本嘅生命係好長。好似錦鯉噉樣，你話十幾年。生命咁長𡃉。即係可以養十幾年佢哋都唔死。
B: Gor dij yvr, gor dij yvr, zauhsvn maaiq faanj loix haih gwai ge, daanhhaih neiq horyiq yoengq hour noih gaaj maa. Keoiq ganjbunr ge sangjmingh haih hour coengx. Hourciq gamrleiq gamryoengr, neiq waah saph geir ninx. Sangjmingh gam coengx gaa. Zikjhaih horyiq yoengq saph geir ninx keoiqdeih douj mx seir.
A：啊，日本人好鍾意養錦鯉。
A: Aa, yathbunryanx hour zungjyi yoengq gamrleiq.
B：啲錦鯉嗰啲養 / 養喺個池度又好。
B: Dij gamrleiq gor dij yoengq / yoengq hair go cix douh yauh hour.
A：佢哋可能鍾意有個魚池啊。
A: Keoiqdeih hornangx zungjyi yauq go yvxcix aa.
B：錦鯉養喺個魚池度喇，邊望落去又靚啲𠸏。養喺缸度就冇咁好𠸏。錦鯉人哋都係養喺個池度𡃉啫嗎。
B: Gamrleiq yoengq hair go yvxcix douh laaj, binj mongh lokh heoi yauh leng dij ger. Yoengq hair gongj douh zauh mouq gam hour ger. Gamrleiq yanxdeih douj haih yoengq hair go cix douh gaa zej maa.
A：係啊。係啊。即係上邊望落去噉樣啊。
A: Haih aa. Haih aa. Zikjhaih soenghbinh mongh lokh heoi gamryoengr aa.
B：喀。你睇嗰啲花係喺上邊望落去嗎。我嘅龍吐珠呢，就係養喺魚缸嗰度。噉啊龍吐珠呢就好難撈埋第二啲魚養嘅。因為佢個口好鬼大。乜嘢 / ，乜野魚擺落去佢都咬𡃉喎。唔食佢都咬佢𡃉喎。所以（真係）養龍吐珠都唔可以溝得太多第二啲魚落去。一係你可以擺好多魚。多到佢都唔知食邊條好。
B: Haakh. Neiq tair gor dij faaj haih hair soenghbinh mongh lokh heoi gaaj maa. Ngoq ge lungxtouzvj nej, zauh haih yoengq hair yvxgongj gor douh. Gamr aa lungxtouzvj nej zauh hour naanx louj maaix daih yih dij yvr yoengq ge. Yanjwaih keoiq go haur hour gwair daaih. Matjyeq / , matjyeq yvr baair lokh heoi keoiq douj ngaauq gaa wo. Mx sikh keoiq douj ngaauq keoiq gaa wo. Soryiq ( zanjhaih ) yoengq lungxtouzvj douj mx horyiq kauj dakj taai doj daih yih dij yvr lokh heoi. Yatjhaih neiq horyiq baair hour doj yvr. Doj dou keoiq douj mx zij sikh binj tiux hour.
A：不過睇佢龍吐珠食 / 食嗰啲魚都幾好睇𡃉。
A: Batjgwo tair keoiq lungxtouzvj sikh / sikh gor dij yvr douj geir hour tair gaa.
B：吓？哎，好殘忍𠸏。
B: Haaq? Ai, hour caanxyanr ger.
A：噉誒，噉 / 噉你養 / 多數養寵物，睇佢食嘢嗰陣時，你就（覺得）係一種樂趣囖。
A: Gamr eh, gamr / gamr neiq yoengq / dojsou yoengq cungrmath, tair keoiq sikh yeq gor zanhsix, neiq zauh ( gokdakj ) haih yatj zungr lokhceoi loj.
B：噉又係。唔係睇佢食嘢，係囖。餵佢食嘢係種樂趣囖。
B: Gamr yauh haih. Mxhaih tair keoiq sikh yeq, haih loj. Wai keoiq sikh yeq haih zungr lokhceoi loj.
A：啊，係啊。即係好似你湊BB仔噉樣。睇見佢食到飽一飽嗰時呀，哎吔，你有一種滿足感囖。
A: Aa, haih aa. Zikjhaih hourciq neiq cau BB zair gamryoengr. Tairgin keoiq sikh dou baaur yatj baaur gorsix aax, aijyaa, neiq yauq yatj zungr munqzukjgamr loj.
B：係囖。而家另外誒好多人鍾意養水草啊。
B: Haih loj. Yixgaaj linghngoih eh hour doj yanx zungjyi yoengq seoircour aa.
A：吓？養水草有乜好養唧？
A: Haar? Yoengq seoircour yauq matj hour yoengq zekj?
B：係啊。而家好多地方運啲水草入來。嗰啲喺歐洲運來嘅都有啊。台灣啊，度度都有。養水草呢（）
B: Haih aa. Yixgaaj hour doj deihfongj wanh dij seoircour yaph laix. Gor dij hair aujzauj wanh laix ge douj yauq aa. Toixwaanj aa, douhdouh douj yauq. Yoengq seoircour nej ( )
A：養水草。邊個買啊？
A: Yoengq seoircour. Binj go maaiq aa?
B：唉！乜嘢賣唧？買返來養𡃉。擺喺屋企啊。愛個缸就係養住啲水草喺裏邊啊。睇水草啊，啲水草魚啊，個樹林噉樣。你望埋去咪好似啲山水畫噉囖。有啲石啊，嗰啲嘢。
B: Aaiq! Matjyeq maaih zekj? Maaiq faanj loix yoengq gaa. Baair hair ukjkeir aa. Oi go gongj zauh haih yoengq zvh dij seoircour hair leoiqbinh aa. Tair seoircour aa, dij seoircour yvr aa, go svhlamx gamryoengr. Neiq mongh maaix heoi maih hourciq dij saanjseoirwaar gamr loj. Yauq dij sekh aa, gor dij yeq.
A：係咩？我都未聽過。
A: Haih mej? Ngoq douj meih tengj gwo.
B：噉間中有啲魚游來游去噉啊。即係個仙境噉囖。
B: Gamr gaanzungj yauq dij yvr yaux loix yaux heoi gamr aa. Zikjhaih go sinjgingr gamr loj.
A：係咩？噉你會唔會養水草啊？
A: Haih mej? Gamr neiq wuiq mx wuiq yoengq seoircour aa?
B：養水草要成日有光先至得𡃉。要即係成日開着燈照住佢先至生。養水草又麻煩啲。
B: Yoengq seoircour yiu sengxyath yauq gwongj sinjzi dakj gaa. Yiu zikjhaih sengxyath hoij zoekh dangj ziu zvh keoiq sinjzi saangj. Yoengq seoircour yauh maaxfaanx dij.
A：生青 / 生青苔。
A: Saangj cengj / saangj cengjtoix.
B：不過就係好靚，養水草。
B: Batjgwo zauh haih hour leng, yoengq seoircour.
A：哦。你買好多種顏色嘅水草。你淨係鍾意養水裏邊嘅嘢就…
A: Oq. Neiq maaiq hour doj zungr ngaanxsikj ge seoircour. Neiq zinghhaih zungjyi yoengq seoir leoiqbinh ge yeq zauh …
B：吖，養魚又好啊。好過養狗、養貓吖嗎。乜嘢都喺晒個缸裏邊。
B: Aaj, yoengq yvr yauh hour aa. Hour gwo yoengq gaur 、 yoengq maauj aaj maa. Matjyeq douj hair saai go gongj leoiqbinh.
A：乾淨啲。
A: Gonjzengh dij.
B：污糟邋遢嘢就冇份吖嗎。點污糟都喺晒一個缸裏邊囖。你唔鍾意嗰陣時，你咪成個缸掉咗佢。噉連乜嘢都冇。
B: Wujzouj laathtaat yeq zauh mouq fanr aaj maa. Dimr wujzouj douj hair saai yatj go gongj leoiqbinh loj. Neiq mx zungjyi gor zanhsix, neiq maih sengx go gongj diuhzor keoiq. Gamr linx matjyeq douj mouq.
A：噉貓狗…
A: Gamr maauj gaur …
B：養貓狗嗰啲就通度會污糟啲囖。
B: Yoengq maauj gaur gor dij zauh tungjdouh wuiq wujzouj dij loj.
A：又嘥時間。
A: Yauh saaij sixgaan.
B：養魚係換下水啫嗎。有陣時換水都唔係好麻煩吖。你唔好餵咁多嘢佢食咪得囖。啲魚唔怕餓親𡃉。最驚佢飽死𡃉啫。飽死係因為佢好多嘢掉晒喺度，佢唔食啊咪漚，漚到啲水質都變埋。噉條魚冇氧氣咪，咪係噉囖。
B: Yoengq yvr haih wunh haaq seoir zej maa. Yauq zanhsix wunh seoir douj mxhaih hour maaxfaanx aaj. Neiq mx hour wai gam doj yeq keoiq sikh maih dakj loj. Dij yvr mx paa ngoh canj gaa. Zeoi gengj keoiq baaur seir gaa zej. Baaur seir haih yanjwaih keoiq hour doj yeq diuh saai hair douh, keoiq mx sikh aa maih au, au dou dij seoirzatj douj bin maaix. Gamr tiux yvr mouq yoengqhei maih, maih haih gamr loj.
A：噉如果你鍾意養魚，你要換水都係種樂趣來𠸏。
A: Gamr yvxgwor neiq zungjyi yoengq yvr, neiq yiu wunh seoir douj haih zungr lokhceoi laix ger.
B：換水。嘿，你鍾意嗰樣嘢又乜都係樂趣𡃉喇。
B: Wunh seoir. Hei, neiq zungjyi gor yoengh yeq yauh matj douj haih lokhceoi gaa laaj.
A：噉又係。
A: Gamr yauh haih.
B：其實唔係需要成日換水𠸏養魚。人哋話，如果你唔鍾意就俾你都嫌麻煩喇。
B: Keixsath mxhaih seoijyiu sengxyath wunh seoir ger yoengq yvr. Yanxdeih waah, yvxgwor neiq mx zungjyi zauh beir neiq douj yimx maaxfaanx laaj.
A：噉養魚有一度好，又唔使點理。
A: Gamr yoengq yvr yauq yatj douh hour, yauh mxsair dimr leiq.
B：啊養魚可以陶冶你嘅性情啊真係。
B: Aa yoengq yvr horyiq touxyeq neiq ge singcingx aa zanjhaih.
A：你鍾意清靜環境就唔鍾意養魚囖。
A: Neiq zungjyi cingjzingh waanxgingr zauh mx zungjyi yoengq yvr loj.
B：誒，同埋養魚呢，你 / 你養佢由細養到大，養到佢生 / 生仔啊。噉你可以領略到好多嘢𡃉其實。佢即係同人一樣𡃉咋。如果佢生咗竇魚仔出來，你走去搞佢呢，佢真係會 / 。譬如你㧬支棍去撩佢呢，佢真係會啄 / 啄嗰支棍，擁開嗰支棍𡃉。保護佢啲魚仔𡃉。嗰啲魚又會病啊，又會抽筋啊噉啊。真係好似心臟病噉突然間。你睇到佢一揦住𡃉喎。好似人哋心臟病噉樣樣。你就乜嘢嚹。
B: Eh, tungxmaaix yoengq yvr nej, neiq / neiq yoengq keoiq yaux sai yoengq dou daaih, yoengq dou keoiq saangj / saangj zair aa. Gamr neiq horyiq lingqloekh dou hour doj yeq gaa keixsath. Keoiq zikjhaih tungx yanx yatjyoengh gaa zaa. Yvxgwor keoiq saangjzor dau yvr zair ceotjlaix, neiq zaur heoi gaaur keoiq nej, keoiq zanjhaih wuiq / . Peiyvx neiq ungr zij gwan heoi liur keoiq nej, keoiq zanjhaih wuiq doekj / doekj gor zij gwan, ungr hoij gor zij gwan gaa. Bourwuh keoiq dij yvr zair gaa. Gor dij yvr yauh wuiq bengh aa, yauh wuiq caujganj aa gamr aa. Zanjhaih hourciq samjzonghbengh gamr dathyinxgaanj. Neiq tair dou keoiq yatj laar zvh gaa wo. Hourciq yanxdeih samjzonghbengh gamryoengr yoengr. Neiq zauh matjyeq laa.
A：噉你就好似醫生噉又醫佢噉嚹喎。
A: Gamr neiq zauh hourciq yijsangj gamr yauh yij keoiq gamr laa wo.
B：又要我買藥返來醫佢噉。（）即係睇下你點睇嘅啫。
B: Yauh yiu ngoq maaiq yoekh faanj loix yij keoiq gamr. ( ) zikjhaih tair haaq neiq dimr tair ge zej.
A：哦幾好吖。
A: O geir hour aaj.
B：好喇。係噉先嚹。
B: Hour laaj. Haih gamr sinj laa.
A：好啊，好啊。
A: Hour aa, hour aa.
B：拜拜。
B: Baaijbaai.
A：拜拜
A: Baaijbaai